钦定古今图书集成/明伦汇编/氏族典/第428卷 > 赵宗儒
## 钦定古今图书集成/明伦汇编/氏族典/第428卷 > 赵宗儒

按《唐书赵宗儒传》：“宗儒字秉文，邓州穰人。八代祖彤，
后魏征南将军。父骅。宗儒第进士，授校书郎，判入等，
补陆浑主簿。数月，拜右拾遗、翰林学士，再迁司勋员
外郎。贞元六年，领考功事，黜陟详当，无所回惮。累迁
给事中。十二年，以本官同中书门下平章事。居二岁，
罢为太子右庶子，迁吏部侍郎。元和初，检校礼部尚”
书，充东都留守，三迁至检校吏部、荆南节度使，拜御
史大夫，改吏部尚书。太和六年，授司空致仕，卒，谥曰
昭。《宗儒》以文学历将相，位任崇剧，然无仪矩，以治生
琐碎失名。